Putin: – Det blir kjedelig uten rykter
Statslederen Vladimir Putin hadde ennå til gode å vise seg i offentlighetens lys etter hans siste møte med Italias statsminister i Moskva 5. mars. Mandag skulle den russiske presidenten møte Kirgisistans president Almazbek Atambayev i St. Petersburg. Og det var knyttet stor spenning til om Putin faktisk dukket opp. Ifølge nettstedet FlightRader24, skulle presidentflyet, en Tupolev-Tu-214, ha landet i byen 09.14 russisk tid. Ved 11.30-tiden norsk tid kom det ubekreftede meldinger om at media var kalt til pressekonferanse i St. Petersburg. Kort tid etter ble det fanget opp bilder av Putin sammen med den kirgisiske statslederen. – Det blir kjedelig uten rykter, svarte Putin et samlet pressekorps mandag. Og den kirgisiske presidenten fulgte opp: – Putin kjørte meg rundt på området her. Ikke bare går han, men han kjører også bil. Så det er ikke så mye å sladre om. Se de ville Putin-spekulasjonene lenger ned i artikkelen!Dermed endte Putin selv elleve dager med ville spekulasjoner rundt hans helsetilstand og oppholdssted. Presidenten har ikke akkurat vært kjent for å sky media, og har ved flere anledninger stilt velvillig opp for fotografene. Derfor var teoriene om presidentens fravær mange og kreative, men svarene svært få. Har russeren igjen fått problemer med ryggen? Er den tidligere KGB-agenten slått ut med influensa? Eller har fraværet noen sammenheng med drapet på opposisjonspolitikeren Boris Nemtsov? På sosiale medier trendet emneknaggen #WhereIsPutin, hvor blant annet tusenvis av twitterbrukere selv spekulerte i hvor Putin oppholdt seg. «Ser han på House of Cards?» eller «er han på judoleir hos Kim Jong Un i Nord-Korea», lyder noen av de mer kreative twitterspekulasjonene Se flere spekulasjoner nederst i artikkelen! Mer nøkterne rykter vil ha det til at presidenten var slått ut med sykdom. Britiske Independent meldte på sin «ryktebørs» at den russiske statslederen etter all sannsynlighet har holdt seg borte fra offentligheten grunnet influensa. Faktum er at få visste, i alle fall med sikkerhet. #WhereIsPutin BBC's @Richardgalpin asks http://t.co/SY1iXHnsKu. Or for the fun stuff, it's here: http://t.co/suN1BbhlBw — angusfoster (@angusfoster)16.03.15, 09:15Kreml-talsmannen Dmitrij Peskov har hele tiden forsikret om at alt er bra med Putin og at han kom til å dukke opp i offentligheten igjen. Da en Reuters-reporter spurte før helgen, eksploderte Peskov: – Ja, vi har allerede sagt det hundre ganger. Det er ikke moro lenger, sier han ifølge Reuters. Mandag lo derimot Peskov bort alle ryktene om, melder det statseide nyhetsbyråwet RIA Novosti. Da Kirgisistans president kom til St. Petersburg søndag kveld, ble han ikke møtt av Putin, men av guvernøren i St. Petersburg, Georgij Poltavtjenko. Det merkverdige i historien var hemmelighetskremmeriet. Det hele begynte med at presidenten innstilte en reise til Kasakhstan, så utsatte han et møte med representanter for republikken Sør-Ossetia. Nå er det klart at det avlyste møtet med Kasakhstans president Nursultan Nazarbajev og den hviterussiske presidenten Aleksander Lukasjenko skal finne sted den 20. mars i Astana.Ifølge kremlin.ru viste russisk TV riktignok bilder fra statslederens møte med leder for høyesterett Vjatsjeslav Lebedev fredag. Men det var derimot ingen opplysninger om at møtet skjedde samme dag. Ryktene om et internt oppgjør i Kreml har særlig blitt satt i gang av hans tidligere rådgiver Andrej Illarionov. Han hevdet på bloggen sin at Putin var i ferd med å bli avsatt i et palasskupp. Den som skulle ta over, var i så fall den tidligere forsvarsministeren Sergej Ivanov (som snakker perfekt svensk/norsk). Men hvorfor skulle noen tørre å styrte en president som har 80 – 85 prosent oppslutning i folket? Bare Putin selv kunne ende de ville spekulasjonene mandag – og han leverte. Has #Putin gone back to his canine disguise? #WhereIsPutin http://t.co/UKtEP0QT0X — Luke Baker (@LukeReuters)15.03.15, 10:27 Relax guys, it's cool. Putin's not missing, it's just part of a publicity stunt for his new movie. #WhereIsPutin http://t.co/MyCaeB4w2n — Steve Haman (@stevehaman)15.03.15, 11:29 Någon som kollat skärgården? Där kanske han gömmer sig. #WhereIsPutin http://t.co/aguo4hetfP — John Sporrong (@rekrytsatan)15.03.15, 01:24
Russlands president Vladimir Putin var «sporløst» forsvunnet i elleve dager. I dag sto den russiske statslederen hånd i hånd med den kirgisiske presidenten.